b'\n_START_ARTICLE_\nZastava Gruzije\n_START_PARAGRAPH_\nUradna zastava Gruzije je\xc2\xa0\xc2\xbbzastava s petimi kri\xc5\xbei\xc2\xab, po okrog 500 letih so jo ponovno uvedli 14. januarja 2004. Prej je bila to zastava srednjeve\xc5\xa1kega gruzinskega kraljestva in Stranka zdru\xc5\xbeenega naroda jo je uporabljala za svoj simbol.\n_START_SECTION_\nZgodovina zastave\n_START_PARAGRAPH_\nZastavo so uporabljali vsaj od 13. stoletja. Glavni element na njej je kri\xc5\xbe sv. Jurija, zavetnika Gruzije. Enak motiv se pojavi tudi na zastavi Anglije. Strokovnjak Giorgi Gabeskiria pravi, da so bili \xc5\xa1tirje manj\xc5\xa1i kri\xc5\xbei dodani v \xc4\x8dasu Jurija V., ki je izgnal Mongole. V tem \xc4\x8dasu se je motiv prevzel kot oblika jeruzalemskega kri\xc5\xbea, ki je bil simbol kri\xc5\xbearjev. Pet kri\xc5\xbeev naj bi predstavljalo petero ran Kristusa. _NEWLINE_Kasneje se je zastava nehala uporabljati, vendar so jo o\xc5\xbeivili v gibanju za neodvisnost od Sovjetske zveze leta 1991. Ve\xc4\x8dina Gruzincev, skupaj s patriarhom gruzinske apostolske cerkve, je podpirala restavracijo zastave in leta 1999 je parlament podpisal zakon o zamenjavi. Vendar pa zakona ni podprl predsednik Eduard \xc5\xa0evardnadze. Zastava je postala simbol upora proti \xc5\xa0evardnadzejevemu re\xc5\xbeimu, ki ga je vodil Mikhail Saaka\xc5\xa1vili._NEWLINE_Zastava je bila uvedena 14. januarja 2004, po tem, ko se je zamenjal re\xc5\xbeim. Zakon je uradno podpisal Saaka\xc5\xa1vili, ko je postal predsednik dr\xc5\xbeave. Potezo so nekateri videli kot sporno, saj je politi\xc4\x8dna zastava stranke postala dr\xc5\xbeavni simbol.\n_START_SECTION_\nNeodvisna Gruzija (1918-1921, 1990-2004)\n_START_PARAGRAPH_\nMed kratko gruzinsko samostojnostjo 1918-1921 je bila v uporabi tribarvna zastava (desno). Zastavo so izbrali na nate\xc4\x8daju, kjer je zmagal slikar Jakob Nikoladze. Ob priklju\xc4\x8ditvi Gruzije Sovjetski zvezi so zastavo zamenjali, vendar pa se je spet za\xc4\x8dela uporabljati 14. novembra 1990 ob ponovni samostojnosti.\n_START_SECTION_\nSovjetska Gruzija (1921-1990)\n_START_PARAGRAPH_\nV sovjetskem obdobju je Gruzija uporabljala ve\xc4\x8d razli\xc4\x8dic zastave, na kateri so bili ime Gruzinske SSR, srp in kladivo, rde\xc4\x8da zvezda, modro sonce in modra \xc4\x8drta na vrhu. Zastava se je nehala uporabljati z osamosvojitvijo leta 1990.'